system
Răspunde în limba română, în stilul Wikipedia, cat mai corect gramatical.
user
Ce poți relata despre Arte marțiale?
assistant
Artele marțiale reprezintă un sistem complex de tehnici de luptă, cu sau fără arme, însușit la nivel individual.

Istorie 
Se poate spune despre „artele marțiale” că au existat de-a lungul întregii istorii a omenirii. Încă din vremea Jocurilor Olimpice antice a rămas moștenire o artă, pankration, numită în timpurile moderne box, precum și celebrele lupte greco-romane, modificate în mai puțin protectivele lupte libere, care la români au fost cunoscute sub denumirea de trântă.
 
Merită amintit celebrul dans al călușarilor, care denotă transformarea unui sistem de luptă, cu sabia, într-un dans. De asemenea, se pot menționa obiceiurile oșenilor și moroșenilor de a purta cuțite. Se poate spune că încă există o transmisie orală a unor tehnici de luptă cu această armă.

De asemenea, la nivel european trebuie să fi existat forme similare sau diferite de luptă; aici este de menționat franțuzescul savate (anul 1790 d.C.).

Epoca modernă 
Artele marțiale, în accepțiunea actuală, au în general origine orientală și presupun căutarea de către practicanți a unui sens mai adânc decât simpla pregătire pentru o confruntare fizică. Aceste țeluri se constituie într-un evantai larg, de la aspirații religioase până la simpla menținere a unei sănătăți perfecte. Din cauza scopurilor urmărite de fiecare tip de artă marțială, acestea nu sunt în esență sporturi, însă spiritul de competiție prezent în unele dintre ele și pregătirea fizică pe care o presupun au dus la includerea unora (sau a formelor fizice de manifestare a lor) în această categorie. În realitate, practicarea artelor marțiale înseamnă, în principal, dezvoltarea unei conștiințe superioare, în armonie cu mediul înconjurator, și autocontrol realizat prin exerciții fizice și mentale, cunoștințe extinse de: medicină, filosofie orientală, tehnologia materialelor (pentru folosirea armelor), psihologie etc.
În funcție de: principiile strategice folosite, rolul acordat forței, vitezei și inițiativei, artele marțiale se împart în două mari ramuri (școli): stilul extern și stilul intern.

Nu se poate face trimitere la arte marțiale, în accepțiunea orientală, fără a ne referi la celebra lucrare chinezească a lui Sun Tzu – Arta războiului.

Stiluri de arte marțiale 

La ora actuală, există în lume sute de stiluri de arte marțiale, printre care se numără:

 Aikidō – japonez (întemeietor: O-Sensei Morihei Ueshiba)
 Ashihara – japonez
 Arnis – filipinez
 Baguazhang – stil intern chinezesc
 Boxul (pugilismul) – [preistoric] este o artă marțială cunoscută ca "arta pumnului", fiind în același timp și disciplină sportivă de ring.
 Changquan – chinezesc
 Hapkido – coreean
  – japonez
 Hon-Do-Ryu – japonez
 Hwarangdo – coreean
 Iai-Do – japonez
 Isshinryu – okinawa-ian
 Jiu Jitsu – japonez
 Jiu jitsu brazilian – brazilian (întemeietori: Mitsuyo Maeda, Carlos Gracie, Helio Gracie)
 Judo – japonez (întemeietor: Jigoro Kano)
 Karate-dō – japonez / okinawa-ian
 Kaisendo – nipono-spaniol
 Kalarippayattu – indian
 Kendo – japonez
 Kempo – americano-japonez
 Kickboxing – americano-japonez, dar cu origini antice greco-indiene
 Kobudo – japonez
 Kung Fu – chinezesc (termen sub care au devenit cunoscute artele marțiale chinezești în Apus și care înseamnă, de fapt, măiestrie sau realizare deosebită într-un domeniu). Termenul corect pentru artele marțiale chinezești este Wushu.
 Kyudo – japonez
 Lupte – greco-romane, libere, wrestling-ul
 Muay Boran – cu formele moderne: Muay Thai (tailandez), pradal serey (cambogian), Muay Lao (laoțian), lethwei (birmanez), tomoi (malaez).
 Nanquan – chinezesc
 Ninjitsu – japonez
 Qwan-Ki-Do – vietnamez (întemeietor: Pham Xuan Tong)
 Savate – franțuzesc
 Shaolinquan – chinezesc
 Silat – indoneziano-malaez
 Sumo – japonez
 Taekwon-Do – coreean
 Taijiquan – stil intern chinezesc
 Trântele – Substilul românesc de lupte libere
 Unifight – ruso-german
 Vovinam Viet Vo Dao – vietnamez, de către unii considerată ca fiind cea mai importantă
 Wing Chun – stil intern/extern chinezesc
 Wushu – totalitatea artelor marțiale chinezești
 Xingyiquan – stil intern chinezesc

Stiluri de arte marțiale mixte 

 Sportive, în funcție de regulile competițiilor respective:
Pankration – grecesc
 Sambo – rusesc
 PRIDE MMA – japonez
 Vale Tudo MMA – brazilian
 UFC MMA – american
 Pancrase MMA – japonez
 Militare sau de stradă:
Jeet Kune Do – chinezesc (întemeietor: Bruce Lee)
 Krav Maga – israelian
 Systema – rusesc

Observație: Gruparea artelor marțiale realizată mai sus este extrem de subiectivă. O mulțime de arte marțiale tradiționale sunt predate, în prezent, ca sporturi (cu pregătirea orientată spre competiții), iar altele, chiar dacă au origini militare, sunt predate în special civililor (cum ar fi: Krav-Maga).

Note

Legături externe 
 Federația Română de Aikido
 Takeda Ryu - Romania – Tradiția samurailor Takeda
 Kickboxing Bucuresti  Kickboxing București
 Federația Română de Unifight
 Federatia Română de Kaisendo
 Federația Română de Aikido Yoshinkan 
 Federația Română de Arte Marțiale
 Federația Internațională de Krav Maga - România 
Artele marțiale chinezești
 ENRYO Budo KaiKan
 Școala BUKAN de Krav-Maga, filiala din România
 Arte marțiale, 10 martie 2011, Ziarul de Duminică
 Top 10 arme asiatice ciudate folosite în Artele Marțiale, 15 iulie 2009, Alexandru Safta, Descoperă
 Arte marțiale extreme, 13 august 2007, Marc Ulieriu, Descoperă
 Artele marțiale în prezent, 13 august 2007, Ionut Cojocaru, Descoperă
 Artele marțiale tribale: bățul, jungla și cuțitul, 12 ianuarie 2010, Nicu Parlog, Descoperă
 Arte marțiale extreme, 13 august 2007, Marc Ulieriu, Descoperă